ஒன்று உலக வர்த்தக மையம் ( "1 World Trade Center" அல்லது 1 WTC; தற்போதைய கட்டிடம் துவக்க கட்டிடவேலைகளின்போது விடுதலைக் கோபுரம் எனப்பட்டது) நியூயார்க் நகரத்தில் கீழ் மன்ஹாட்டனில் அமைந்துள்ள இரு கட்டிடங்களாகும். இது பெரும்பாலும் மேற்கு அரைக்கோளத்திலேயே மிகவும் உயரமான வானளாவியான புதிய உலக வர்த்தக மையத்தின் முதன்மைக் கட்டிடத்தை குறிக்கிறது. முதலிலிருந்த உலக வர்த்தக மையத்தின் செப்டம்பர் 11, 2001 தாக்குதல்களில் அழிபட்ட வடக்கு இரட்டைக்கோபுரத்தின் பெயரைக் கொண்ட, 94-மாடி உயரமுள்ள , இந்த வானளாவி, பரப்பளவுள்ள உலக வர்த்தக மைய வளாகத்தின் வடமேற்கு முனையில் கட்டப்பட்டுள்ளது. இக்கட்டிடத்தின் மேற்கில் மேற்குத் தெருவும் வடக்கில் வெஸ்ஸி தெருவும் தெற்கில் ஃபுல்ட்டன் தெருவும் கிழக்கில் வாசிங்டன் தெருவும் அமைந்துள்ளன. இந்தக் கட்டிடத்தின் அடித்தள வேலைகள் ஏப்ரல் 27, 2006இல் துவங்கின. மார்ச்சு 30, 2009 அன்று நியூயார்க் மற்றும் நியூசெர்சி துறைமுக ஆணையம் இக்கட்டிடம் வழக்குச்சொல்லான "விடுதலைக் கோபுரம்" என்பதற்கு மாற்றாக இதன் சட்டப்படியானப் பெயரான "ஒன்று உலக வர்த்தக மையம்" என்றே அழைக்கப்படும் என்று உறுதி செய்தது. இந்தக் கட்டிடத்தின் உயரம் 104 மாடிகளுக்கு இணையாக உள்ளது; இருப்பினும் உண்மையில் 94 மாடிகளே உள்ளன.